Document ID: /roh_data/filtered/fineweb-2-filterrobots_roh.jsonl.gz/64987

En Svizra na vegnan praschuniers betg infurmads bain avunda davart lur dretgs. Quai concluda l’organisaziun per la protecziun dals dretgs umans «humanrights.ch».
Malinfurmà davart dretgs – era pervi da advocats
Avant tschintg onns ha l’organisaziun drizzà en ina hotline da cussegliaziun. Dapi lura haja «humanrights.ch» rimnà 690 dossiers. Tar il scleriment davart lur dretgs dettia grondas largias tar ils praschuniers. Tenor ella èn tranter auter las advocatas ed ils advocats responsabels per il scleriment manglus. Ad els manchian scolaziuns supplementaras u las resursas.
Per meglierar la cussegliaziun giuridica dals praschuniers en Svizra dovria dapli purschidas da la societad civila, sco per exempel in servetsch da mediaziun, pretenda l’organisaziun.